Medaila Za službu v Hasičskom a záchrannom zbore III. stupeň – predpokladaný počet ks: 200

Medaila má okrúhly tvar s priemerom 38 - 40 mm s obojstrannou razbou razenou z mosadze, má pobronzovanú mosadz. Je vyrobená razením.

Na lícnej strane medaily je zobrazený požiarnik v pracovnej rovnošate a ochrannej prilbe, ktorý usmerňuje prúdnicu vody do štylizovaných plameňov. Výjav obopína otvorený kruhopis ZA SLUŽBU V HASIČSKOM A ZÁCHRANNOM ZBORE. Rubovú stranu vyznamenania tvorí znak Hasičského a záchranného zboru, ktorý tvorí štátny znak Slovenskej republiky umiestnený v strede osemhranu, pri ktorého vnútornom okraji je rozmiestnený dvojdielny nápis, ktorý začína v hornom poloblúku slovami HASIČSKÝ A ZÁCHRANNÝ ZBOR a končí v poloblúku slovami SLOVENSKÁ REPUBLIKA. Na rubovej strane je vyrazené poradové číslo jej udelenia.

Medaila je zavesená na stuhe, ktorá má podobu tri razy vedľa seba položenej štátnej vlajky. Stuha je široká 38 mm, preložená do tvaru „V“ a dlhá 50 mm. Záves medaily má nepravidelný tvar. Tvoria ho dve trojice zbiehajúcich sa štylizovaných prúdov vody, spomedzi ktorých vyrastá kolmo nahor lipový list. Plochu pod listom vypĺňa rímska radová číslovka III., ktorá vyjadruje stupeň rezortného vyznamenania.

Stužku medaily tvorí stuha napnutá na pravouhlej lište širokej 38 mm a vysokej 10 mm a zmenšená razba lícnej strany medaily, ktorá je umiestnená v strede stužky. Stužka je zhodná so stuhou, na ktorej je medaila zavesená. Kovový záves medaily a kovová miniatúra na stužke majú rovnakú povrchovú úpravu ako medaila.

Medaila je uložená škatuľke.

****

****

Obal na vyznamenania – predpokladaný počet ks: 50

Obal na vyznamenania – škatuľka je vyrobená z plastu, má rozmery 8 x 16 cm.

|  |  |  |  |  |  |  |
| --- | --- | --- | --- | --- | --- | --- |
| *P.č.* | *Predmet zákazky* | *Počet ks* | *jednotková cena bez DPH* | *Spolu cena bez DPH* | *DPH 20 %* | *Spolu cena s DPH* |
| 1. | Medaila za službu v Hasičskom a záchrannom zbore III. stupňa | 200 |  |  |  |  |
| 2. | Obal na ocenenie | 50 |  |  |  |  |
| Predpokladaná cena celkom bez DPH vrátane obalu a dopravy na miesto dodania | | | | | |  |
| Predpokladaná cena celkom s DPH vrátane obalu a dopravy na miesto dodania | | | | | |  |

Miesto dodania: Ústredný sklad MV SR, Príboj 560, 976 13 Slovenská Ľupča

Predpokladaný termín dodania: 31.3.2024